22 ຄົນເສຍຊີວິດ ໃນເຫດປະທະກັນ ລະຫວ່າງຕຳຫລວດ ກັບແຟນເຕະບານ 
ແຟນກິລາ​ເຕະບານ ຢ່າງ​ນ້ອຍ ​​22 ຄົນ​ ​ເສຍຊີວິດ ​ແລະ ອີກຫຼາຍຄົນ​ ບາດ​ເຈັບ ​​ເວລາ​​ຕຳຫລວດ ​ແລະແຟນ​ເຕະບານ ​​ປະ​ທະ​ກັນ ​ຢູ່ນອກສະໜາມກິລາ ໃນ Cairo.
— ທີ່ປະເທດອີຈິບ ແຟນກິລາເຕະບານ ຢ່າງນ້ອຍ 22 ຄົນໄດ້ເສຍ ຊີວິດ ແລະ ອີກຫຼາຍຄົນໄດ້ຮັບບາດເຈັບ ເວລາຕຳຫລວດ ແລະ ພວກສະໜັບສະໜຸນທີມກິລາແຕະບານ ປະທະກັນຢູ່ທີ່ການແຂ່ງ ຂັນເຕະບານບັ້ນໜຶ່ງ ໃນນະຄອນຫລວງ Cairo ອີງຕາມລາຍງານ ຂອງສື່ຂ່າວໃນທ້ອງຖິ່ນ ບັນດາເຈົ້າໜ້າທີ່ກ່າວວ່າ ພວກເຂົາເຈົ້າຄາດວ່າ ຈຳນວນຜູ້ເສຍ ຊີວິດຈະເພີ້ມຂຶ້ນອີກ ການປະທະກັນ ໄດ້ເກີດຂຶ້ນ ຢູ່ທີ່ການແຂ່ງຂັນລະຫວ່າງທີມຈາກ 2 ສະໂມສອນບານເຕະຂອງ Cairo ຄື ສະໂມສອນ Zamalek ກັບ Enppi ກອງກຳລັງຮັກສາຄວາມສະຫງົບ ກ່າວວ່າ ຕຳຫລວດໄດ້ໃຊ້ແກັສນ້ຳຕາ ເພື່ອຂັບໄລ່ພວກຝູງຊົນ ໃຫ້ສະຫລາຍຕົວ ໃນຄຳຖະແຫລງສະບັບນຶ່ງຂອງກະຊວງພາຍໃນ ກ່າວວ່າ “ແຟນ ຄຳຖະແຫລງບໍ່ໄດ້ໃຫ້ລາຍລະອຽດຕື່ມອີກ ເຫດການວຸ້ນວາຍທີ່ຮ້າຍແຮງພາໃຫ້ມີຄົນຕາຍຫລາຍທີ່ສຸຸດ ໃນປະຫວັດສາດຂອງກິລາ ເຕະບານອີຈິບ ເກີດຂຶ້ນເມື່ອປີ 2012 ໃນການແຂ່ງຂັນລະຫວ່າງ ທີມ Al-Masry ຂອງ ສະໂມສອນ Port Said ກັບ ທີມ Al-Ahly ຂອງສະໂມສອນ Cairo ຊຶ່ງເຮັດໃຫ້ມີ 74 ຄົນ ເສຍຊີວິດ ລຸນຫຼັງມາ ໃນປີດຽວກັນນັ້ນ ພວກແຟນທີ່ເກີດຄວາມໂມໂຫໂທໂສ ໄດ້ເຜົາສຳ ນັກງານຂອງສະມາຄົມເຕະບານອີຈິບ ໃນການປະທ້ວງການຕັດສິນໃຈ ຂອງສະມາຄົມ ດັ່ງກ່າວ ທີ່ໄດ້ອະນຸມັດໃຫ້ມີການສືບຕໍ່ແຂ່ງຂັນກັນ ລະຫວ່າງທັງສອງທີມດັ່ງກ່າວ ກ່ອນທີ່ ຈະນຳເອົາພວກຮັບຜິດຊອບ ຕໍ່ການກໍ່ຄວາມວຸ້ນວາຍ ໃນປີ 2012 ນັ້ນ ມາລົງໂທດ ອີຈິບໄດ້ຕັດຈຳນວນຄົນ ທີ່ອະນຸຍາດໃຫ້ເຂົ້າຊົມການແຂ່ງຂັນເຕະບານຕ່າງໆລົງ ນັບຕັ້ງແຕ່ເກີດຄວາມວຸ້ນວາຍດັ່ງກ່າວນັ້ນ ຊຶ່ງໄດ້ເຮັດໃຫ້ພວກແຟນກິລາ ພະຍາຍາມບຸກເຂົ້າໄປໃນສະໜາມ ທີ່ພວກເຂົາຖືກຫ້າມບໍ່ໃຫ້ເຂົ້າໄປນັ້ນ ຢູ່ເລື້ອຍໆ